נ. ק. ג'מיסין

נורה ק. ג'מיסין (באנגלית: N. K. Jemisin; נולדה ב-19 בספטמבר 1972) היא סופרת מדע בדיוני ופנטזיה, פסיכולוגית, מחנכת ובלוגרית אמריקאית. בין השנים 2016–2018 זכתה ברציפות בשלושה פרסי הוגו לספר הטוב ביותר, והייתה האדם האפרו-אמריקאי הראשון לזכות בקטגוריית הפרס הזו, ליוצר הראשון שכלל היצירות בטרילוגיה שכתב זכו בפרס, והראשונה לזכות בפרס במשך שלוש שנים ברציפות. בכתיבתה, בוחנת ג'מיסין מגוון רחב של נושאים, בהם סכסוכים תרבותיים ומערכות דיכוי. ג'מיסין נולדה ב-19 בספטמבר 1972 באיווה סיטי שבאיווה, וגדלה בניו יורק ובמוביל שבאלבמה. בין השנים 1990–1994 למדה פסיכולוגיה באוניברסיטת טוליין שבניו אורלינס. היא המשיכה בלימודיה באוניברסיטת מרילנד בקולג' פארק, שם סיימה תואר שני בחינוך. בשנת 2007 עברה לגור בעיר ניו יורק, ונכון ל-2018 היא מתגוררת בברוקלין. בעת לימודיה באוניברסיטה, כתבה ג'מיסין שני ספרים, אך אלו נדחו על ידי הוצאות הספרים אליהן נשלחו. בשנת 2002, השתתפה ג'מיסין בסדנת הכתיבה "Viable Paradise", ובעקבותיה החליטה להתנסות בכתיבת סיפורים קצרים. בשנת 2004 התפרסם לראשונה סיפור קצר שכתבה. בעת מגוריה בבוסטון הייתה חברה בחבורה ספרותית שכונתה "BRAWLers", וכשעברה להתגורר בניו יורק הצטרפה לחבורת "Altered Fluid", העוסקת בביקורת לספרות ספקולטיבית. ב-2010 הגיע הסיפור הקצר "Non-Zero Probabilities" שכתבה לחמישיית הגמר של פרס הוגו ופרס נבולה. ב-2011, זכה הספר "The Hundred Thousand Kingdoms" שכתבה בפרס לוקוס בקטגוריית ספר הביכורים והגיע לחמישיית הגמר של הוגו ונבולה. בינואר 2016 החלה ג'מיסין לכתוב את "Otherworldly", טור ביקורת מדע בדיוני דו-חודשי ב"ניו יורק טיימס". במאי 2016, פתחה ג'מיסין בקמפיין מימון המונים בפלטפורמת פטראון (Patreon), שתוך חודש הגיע לסכום גדול דיו, שאיפשר לה לעזוב את עבודתה ולהתמקד באופן מלא בכתיבה. ב-2015 התפרסם ספרה "העונה החמישית", הראשון בטרילוגיה המכונה "העולם השבור" (The Broken Earth), וב-2016 זכה הספר בפרס הוגו. ספר ההמשך, "שער האובליסק", זכה בפרס הוגו לשנת 2017, והספר "שמי האבן", שחתם את הטרילוגיה, זכה בפרס הוגו ובפרס נבולה לשנת 2018. ב-2018 התפרסמה אסופת סיפורים קצרים מאת ג'מיסין, הקרויה "How Long 'til Black Future Month?", כשמו של מאמר שכתבה ג'מיסין ב-2013 העוסק באפרופוטוריזם. Inheritance trilogy The Hundred Thousand Kingdoms (2010) The Broken Kingdoms (2010) The Kingdom of Gods (2011) The Awakened Kingdom (נובלה, 2014) Shades in Shadow (טריפטיכון, סיפורים קצרים, 2015) Dreamblood series The Killing Moon (2012) The Shadowed Sun (2012) טרילוגיית העולם השבור: העונה החמישית (2015) שער האובסליק (2016) שמי האבן (2017) מדיה וקבצים בנושא נ. ק. ג'מיסין בוויקישיתוף אתר האינטרנט הרשמי של נ. ק. ג'מיסין נ. ק. ג'מיסין, ברשת החברתית אקס (טוויטר) נ. ק. ג'מיסין, ברשת החברתית Goodreads נ. ק. ג'מיסין מתארת בניית עולמות ביוגרפיה באתר Fantasy Book Review ראיון באתר Odyssey Workshop נ. ק. ג'מיסין במסד הנתונים לספרות ספקולטיבית An Interview With N.K. Jemisin on The Hundred Thousand Kingdoms, Orbit Books. נעמי נוביק, ‏June’s Book Club Pick: ‘The Fifth Season,’ by N.K. ­Jemisin, New York Times, 6 באוגוסט, 2015. N.K. Jemisin: Rites of Passage, Locus Magazine, ‏18 באוגוסט 2010. ג'רמי ל. ס. ג'ונס, Even the Best Stories Have Flaws: Inside Altered Fluid, Clarkesworld Magazine. About, באתר של נ. ק. ג'מיסין (באנגלית). זוכי פרס הוגו 2010, באתר פרס הוגו (באנגלית). זוכי פרס נבולה 2010, באתר פרס נבולה (באנגלית). Locus Awards 2011 Winners, לוקוס, ‏25 ביוני 2011 זוכי פרס הוגו 2011, באתר פרס הוגו (באנגלית). זוכי פרס נבולה 2011, באתר פרס נבולה (באנגלית). נטלי זוטר, N.K. Jemisin Launches SFF Column at The New York Times Book Review, Tor.com, ‏4 בינואר 2016 ג'ייסון קהה, WIRED Book Club: Fantasy Writer N.K. Jemisin on the Weird Dreams That Fuel Her Stories, Wired, ‏7 ביוני 2016. זוכי פרס הוגו 2016, באתר פרס הוגו (באנגלית). זוכי פרס הוגו 2017, באתר פרס הוגו (באנגלית). זוכי פרס נבולה 2018, באתר פרס נבולה (באנגלית). 2018 Locus Awards Winners, לוקוס. זוכי פרס הוגו 2018, באתר פרס הוגו (באנגלית). 2019 Locus Awards Winners, לוקוס. זוכי פרס הוגו 2020, באתר פרס הוגו (באנגלית). The Inheritance Trilogy, Nkjemisin.com. So, about that Seekrit Project I've been working on…, Nkjemisin.com. Now it can be told!, Nkjemisin.com, ‏25 ביוני 2015. אינדראפרמיט דאס, In Dreams: N.K. Jemisin’s The Killing Moon, ‏2 במאי 2012.